मोदी की रैली के लिए सभी तैयारियां पूरी – Dainik Sandhya Prakash
You are here: Home » मोदी की रैली के लिए सभी तैयारियां पूरी
मोदी की रैली के लिए सभी तैयारियां पूरी
By dsp On 10 Jan, 2015 At 11:02 AM | Categorized As भारत | With 0 Comments
नई दिल्ली। राजधानी के रामलीला मैदान में प्रधानमंत्री नरेंद्र मोदी की महारैली के लिए पूरी तरह से तैयार है । इसके लिए मंच सज चुका है, लोगों का पहुंचना भी शुरू हो गया है। अब बस कुछ समय बाद मोदी यहां से दिल्ली के चुनाव का शंखनाद करेंगे । वर्ष 2015 में यह नरेंद्र मोदी पहली रैली होगी ।
दिल्ली के अजमेरी गेट से तुर्कमान गेट तक, 10 एकड़ क्षेत्र में फैले इस रामलीला मैदान में एक लाख लोग खड़े हो सकते हैं । फिर भाजपा ने भी इस मैदान की क्षमता और मोदी के मैजिक के लिए एक लाख की भीड़ जुटाने के लिए तैयारी कर ली है । दिल्ली की सत्ता के लिए भाजपा और नरेंद्र मोदी ने रामलीला मैदान को चुना है । भाजपा दिल्ली में होने वाले चुनावों से पहले अपनी ताकत का अहसास कराना चाहती है ।
लोगों को मैदान तक लाने के लिए भाजपा के प्रदेश नेतृत्व से लेकर केंद्रीय नेतृत्व ने पूरी तैयारी की है । लोगों को रामलीला मैदान की रैली तक लाने के लिए पार्टी ने दिल्ली के कोने-कोने तक खुद खींच डाला है । बस अड्डों से लेकर मेट्रो स्टोशनों तक, लोगों के फ्री में रैली मैदान तक पहुंचने की व्यवस्था की गई है। दिल्ली में कांग्रेस मुक्त झंडा फहराया जा रहा है तो रामलीला मैदान में 14 एलईडी स्क्रीन लगाई गई है ।नरेंद्र मोदी के लिए 40 फीट चौड़ा और 24 फीट ऊंचा मंच बनाया गया है। दो हजार आठ सौ बसें लगाई गई हैं तो 125 ट्रैक्टरों पर सवार होकर किसान भी मोदी की रैली में पहुंच गए हैं।
भाजपा ने इस रैली को अभिनंदन रैली का नाम दिया है। मोदी के इस मंच पर दिल्ली के सभी सांसदों से लेकर विधायकों तक तमाम नेता जुट रहे हैं । भाजपा अमित शाह, राष्ट्रीय महासचिव (संगठन) राम लाल सहित अरुण जेटली, एम वेंकैया नायडू और पीयूष गोयल सरीखे केंद्रीय मंत्री मोदी के साथ मंच साझा करेंगे । इसके अलावा दिल्ली से पार्टी के सातों सांसद भी मौजूद होंगे । मंच पर हरियाणा के मुख्यमंत्री मनोहर लाल खट्टर से लेकर, महाराष्ट्र और झारखंड के मुख्यमंत्री भी होंगे। जम्मू-कश्मीर के नेता भी इस रैली में हिस्सा ले रहे हैं। भाजपा को पूर्ण भरोसा है कि रामलीला मैदान की रैली दिल्ली में भाजपा की सत्ता का रास्ता खोलेगी। भाजपा के वरिष्ठ नेताओं का कहना है कि मोदी की रैली के जरिए पार्टी लोगों का मिजाज भी भांपेगी, जो इसे विधानसभा चुनाव के लिए एक मजबूत रणनीति बनाने में मदद करेगी।